[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 22.5.2006

SEC(2006) 633 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2006

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή Τμήμα VIII Μέρος B – Ευρωπαίος Επόπτης Προστασίας Δεδομένων

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2006

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή Τμήμα VIII Μέρος B – Ευρωπαίος Επόπτης Προστασίας Δεδομένων

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 3 στον προϋπολογισμό του 2006 για τους λόγους που εκτίθενται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

ΑΙΤΙΟΛΟΓΙΚΗ ΕΚΘΕΣΗ 4

1. Εισαγωγή 4

2. Τμήμα III (Επιτροπή) 4

2.1. Ευρωπαϊκή Εποπτική Αρχή GNSS 4

2.2. Ευρωπαϊκός Οργανισμός Ασφάλειας της Αεροπορίας 6

2.3. Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα 7

3. Τμήμα VIII Μέρος B (Ευρωπαίος Επόπτης Προστασίας Δεδομένων) 8

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 10

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η αγγλική απόδοση της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται για ενημερωτικούς σκοπούς με τη μορφή παραρτήματος του προϋπολογισμού.

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Το παρόν προσχέδιο διορθωτικού προϋπολογισμού αφορά τέσσερα στοιχεία εκ των οποίων τρία τροποποιούν το τμήμα III της Επιτροπής και ένα το τμήμα VIII μέρος Β για τον Ευρωπαίο Επόπτη Προστασίας Δεδομένων και αφορούν ειδικότερα τα εξής:

- ενίσχυση της Ευρωπαϊκής Εποπτικής Αρχής GNSS προκειμένου να ληφθεί υπόψη η μεταφορά ορισμένων δραστηριοτήτων της κοινής επιχείρησης Galileo προς την εν λόγω αρχή,

- ενίσχυση σε προσωπικό του Ευρωπαϊκού Οργανισμού Ασφάλειας της Αεροπορίας προκειμένου να ληφθεί υπόψη το πρόγραμμα ελέγχων τυποποίησης,

- ενίσχυση σε προσωπικό του Ευρωπαϊκού Οργανισμού για τη διαχείριση της επιχειρησιακής συνεργασίας στα εξωτερικά σύνορα,

- ενίσχυση των πιστώσεων που είναι εγγεγραμμένες στη γραμμή B- 1 1 7 5 «έξοδα μετάφρασης και διερμηνείας» για τον Ευρωπαίο Επόπτη Προστασίας Δεδομένων.

2. Τμήμα III (Επιτροπή)

2.1. Ευρωπαϊκή Εποπτική Αρχή GNSS

Η Ευρωπαϊκή Εποπτική Αρχή GNSS συστάθηκε με τον κανονισμό (EΚ) αριθ. 1321/2004 του Συμβουλίου της 12ης Ιουλίου 2004[2] σχετικά με τη δημιουργία δομών διαχείρισης για τα ευρωπαϊκά προγράμματα δορυφορικής ραδιοπλοήγησης.

Τα καθήκοντα της Εποπτικής Αρχής απαριθμούνται περιοριστικά στο άρθρο 2 του κανονισμού 1321/2004. Λειτουργεί λοιπόν ως αναθέτουσα αρχή έναντι του ιδιωτικού αναδόχου του συστήματος και συνάπτει μαζί του τη σύμβαση παραχώρησης. Η εν λόγω Αρχή έχει τεθεί σε λειτουργία προοδευτικά από το καλοκαίρι του 2005 και θα λειτουργεί πλήρως κατά το έτος 2006.

Η διάρκεια λειτουργίας της κοινής επιχείρησης Galileo, η οποία συστάθηκε για την υλοποίηση της αναπτυξιακής φάσης, έχει υπολογιστεί με βάση τη διάρκεια της φάσης αυτής που είχε αρχικά προβλεφθεί να καλύψει τα έτη από το 2002 έως και το 2005, αλλά παρατάθηκε έως το 2008. Όπως προκύπτει από το ισχύον καταστατικό της, η κοινή επιχείρηση Galileo θα συνεχίσει τη λειτουργία της τουλάχιστον μέχρι τα τέλη του έτους 2008, γεγονός που αντιπροσωπεύει διάρκεια λειτουργίας μεγαλύτερη κατά περίπου τρία έτη από την αρχικά προβλεφθείσα.

Η Επιτροπή θεωρεί ότι η παράταση της λειτουργίας της κοινής επιχείρησης πέραν του έτους 2006 είναι άσκοπη και δαπανηρή καθόσον η Εποπτική Αρχή είναι σε θέση να αναλάβει κατά τη διάρκεια του έτους 2006 το σύνολο των δραστηριοτήτων που ασκούνται επί του παρόντος από την κοινή επιχείρηση.

Η Επιτροπή, για να θέσει τέλος στη λειτουργία της κοινής επιχείρησης Galileo και να δώσει στην Εποπτική Αρχή τη δυνατότητα να αποκτήσει νομική βάση για να αναλάβει το μεγαλύτερο μέρος των δραστηριοτήτων που διεξάγονται σήμερα από την κοινή επιχείρηση, κίνησε τις διαδικασίες για την τροποποίηση των αντίστοιχων κανονισμών.

Οι δραστηριότητες που θα μεταφερθούν προοδευτικά στην Εποπτική Αρχή είναι οι ακόλουθες :

- Η εποπτεία της υλοποίησης της αναπτυξιακής φάσης: η τεχνική εξέλιξη του συστήματος μέσω συμφωνίας που θα συναφθεί με την Ευρωπαϊκή Υπηρεσία Διαστήματος.

- Η προετοιμασία των φάσεων εγκατάστασης και εκμετάλλευσης και ιδίως οι διαπραγματεύσεις για τη σύμβαση παραχώρησης.

- Ερευνητικές δραστηριότητες (6ο και 7ο ΠΠΕΑ). Η Εποπτική Αρχή, προκειμένου να προσδιορίσει ή να προωθήσει τις μελλοντικές εφαρμογές της δορυφορικής ραδιοπλοήγησης και να προετοιμάσει τη μελλοντική γενεά δορυφόρων, θα χρειαστεί να αναλάβει την υλοποίηση ή τη χρηματοδότηση πολλών ερευνητικών εργασιών, τόσο κατά τη φάση ανάπτυξης όσο και κατά τις φάσεις εγκατάστασης και εκμετάλλευσης του προγράμματος.

- έλεγχος των επιστημονικών δραστηριοτήτων που διεξάγονται στο πλαίσιο της διεθνούς συνεργασίας ειδικότερα με την Κίνα και το Ισραήλ.

- Διαδικασίες εκκαθάρισης της κοινής επιχείρησης μετά την 31η Δεκεμβρίου 2006.

Πρέπει να επισημανθεί ότι ο προϋπολογισμός της Εποπτικής Αρχής για το 2006, όπως υποβλήθηκε από την Επιτροπή στο προσχέδιο προϋπολογισμού για το 2006, δεν θα μπορούσε για λόγους αντικειμενικούς και ιδίως νομικής φύσεως να αντικατοπτρίζει την κατάσταση αυτή.

Υπό τις συνθήκες αυτές, η Εποπτική Αρχή πρέπει, πριν από το τέλος του 2006, να διαθέτει τα απαιτούμενα μέσα, ιδίως σε προσωπικό, για να ολοκληρώσει τα καθήκοντα της κοινής επιχείρησης.

Το προτεινόμενο προσχέδιο διορθωτικού προϋπολογισμού αντιστοιχεί σε προσωπικό που υπολογίστηκε για το έτος 2006 σε 39 υπαλλήλους (11 προσελήφθησαν το 2005, 9 προσελήφθησαν το πρώτο τρίμηνο του 2006 και 19 θα προσληφθούν με την έγκριση του διορθωτικού προϋπολογισμού από την Αρμόδια για τον προϋπολογισμό αρχή). Η εκτίμηση αυτή βασίστηκε στο πρόγραμμα εργασίας της Εποπτικής Αρχής για το 2006 και στη σύγκριση με τον αριθμό των υπαλλήλων της κοινής επιχείρησης Galileo. Πράγματι, η κοινή επιχείρηση, με δυναμικό ανερχόμενο σε 43 υπαλλήλους στις αρχές του 2006, πρέπει να μεταφέρει όλες τις δραστηριότητές της στην Εποπτική Επιτροπή μόλις η τελευταία είναι σε θέση να τις αναλάβει και το αργότερο στα τέλη του 2006. Είναι λοιπόν απαραίτητο να έχει στη διάθεσή της η Εποπτική Αρχή τους εν λόγω 39 εν ενεργεία υπαλλήλους, το αργότερο κατά το τρίτο τρίμηνο, ούτως ώστε να καταστεί δυνατή η μεταφορά των γνώσεων και των αρμοδιοτήτων στην Αρχή, με παράλληλη αντίστοιχη μείωση του δυναμικού της κοινής επιχείρησης μέχρι την πλήρη διάλυσή της το 2006, χωρίς να υπονομευθεί η ομαλή λειτουργία των προγραμμάτων Galileo και EGNOS.

Η προτεινόμενη αύξηση του δυναμικού από 20 σε 39 άτομα υψηλής ειδίκευσης έχει ως συνέπεια την αύξηση του ποσού των αμοιβών αλλά κυρίως την αύξηση των δαπανών για προσλήψεις οι οποίες θα επιταχυνθούν, γεγονός που συνεπάγεται επιπλέον αποζημιώσεις εγκατάστασης και έξοδα μετακόμισης. Πράγματι, μεγάλος αριθμός υποψηφίων από όλες τις χώρες θα κληθούν στις συνεντεύξεις επιλογής και στη συνέχεια θα γίνουν προσλήψεις.

Πριν τα τέλη του έτους 2006, η Εποπτική Επιτροπή πρέπει να διαθέτει τα απαιτούμενα οικονομικά μέσα για την εκτέλεση των πρόσθετων καθηκόντων της σε σχέση με τα αρχικά προβλεφθέντα. Για το σκοπό αυτό απαιτείται συμπληρωματικός προϋπολογισμός 3 050 000 ευρώ.

2.2. Ευρωπαϊκός Οργανισμός Ασφάλειας της Αεροπορίας

Ο Ευρωπαϊκός Οργανισμός Ασφάλειας της Αεροπορίας (ΑESA) ιδρύθηκε με τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου της 15ης Ιουλίου 2002[3] για κοινούς κανόνες στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφάλειας της Αεροπορίας.

Τα καθήκοντα του Οργανισμού περιγράφονται στο άρθρο 5 του εν λόγω κανονισμού και αφορούν την πιστοποίηση της αξιοπλοΐας και την περιβαλλοντική πιστοποίηση για τα αεροσκάφη και τα ενδεχομένως εγκατεστημένα προϊόντα, εξαρτήματα και εξοπλισμό, την πιστοποίηση των οργανισμών σχεδιασμού και κατασκευής καθώς και τις προϋποθέσεις διατήρησης της αξιοπλοΐας των αεροσκαφών και των προϊόντων, εξαρτημάτων ή εξοπλισμού και τη χορήγηση άδειας σε οργανισμούς και προσωπικό που συμμετέχουν στα εν λόγω καθήκοντα.

Ειδικότερα, όσον αφορά την εποπτεία της εφαρμογής του κοινοτικού δικαίου από τα κράτη μέλη και τους πολίτες του, ο κανονισμός προβλέπει :

- στο άρθρο 45 ότι ο Οργανισμός επικουρεί την Επιτροπή στον έλεγχο της εφαρμογής του παρόντος κανονισμού και των εκτελεστικών κανόνων του, για τη διεξαγωγή επιθεωρήσεων τυποποίησης στις αρμόδιες αρχές των κρατών μελών και

- στο άρθρο 16 παράγραφος 4 ότι η Επιτροπή θεσπίζει τις μεθόδους εργασίας που εφαρμόζονται από τον Οργανισμό για την εκτέλεση των καθηκόντων εποπτείας και τυποποίησης σύμφωνα με τη διαδικασία του άρθρου 54 παράγραφος 2 (επιτροπολογία-Συμβουλευτική Επιτροπή).

Κατ’ εφαρμογή του άρθρου 16 παράγραφος 4, η Επιτροπή θα εκδώσει κατά τις επόμενες εβδομάδες τις κανονιστικές ρυθμίσεις όσον αφορά τις μεθόδους εργασίας που εφαρμόζονται από τον Οργανισμό για τη διενέργεια των επιθεωρήσεων τυποποίησης. Το γεγονός αυτό δύναται να επηρεάσει τους πόρους του Οργανισμού όσον αφορά τις δαπάνες που προορίζονται για την κατάρτιση του προσωπικού του και του προσωπικού των κρατών μελών που συμμετέχει στις ομάδες επιθεώρησης και όσον αφορά τον αριθμό του ειδικευμένου σε επιθεωρήσεις προσωπικού που θα προσληφθεί για την εκτέλεση των εν λόγω καθηκόντων.

Δυνάμει των κανόνων που έχουν προταθεί από την Επιτροπή, ο Οργανισμός οφείλει στο εξής να καταρτίσει πρόγραμμα επιθεωρήσεων τυποποίησης, να καθορίσει τα κριτήρια επιλογής του προσωπικού του Οργανισμού που θα συμμετάσχει στις επιθεωρήσεις και του προσωπικού των κρατών μελών που θα συμμετάσχει στις επιθεωρήσεις και να οργανώσει την κατάρτιση του εν λόγω προσωπικού. Ο Οργανισμός, θα διεξάγει τις επιθεωρήσεις και θα υποβάλει εκθέσεις στις ελεγχθείσες εθνικές αρχές και στην Επιτροπή. Τέλος, θα επιστρέψει τα έξοδα αποστολής όχι μόνο στους δικούς του υπαλλήλους αλλά και στους υπαλλήλους των εθνικών αρχών και στους εθνικούς συντονιστές που συμμετέχουν στις ομάδες επιθεώρησης.

Ο προτεινόμενος από την Επιτροπή κανονισμός αφορά το πρόγραμμα εργασίας του οργανισμού για το 2006.

Υπό τις περιστάσεις αυτές, ο Ευρωπαϊκός Οργανισμός Ασφάλειας της Αεροπορίας πρέπει να διαθέτει πριν από τα τέλη του έτους 2006, τα απαιτούμενα μέσα, ιδίως σε προσωπικό, για να ολοκληρώσει τα καθήκοντα αυτά στον τομέα της τυποποίησης.

Το προτεινόμενο προσχέδιο διορθωτικού προϋπολογισμού αντιστοιχεί σε προσωπικό που έχει εκτιμηθεί για το έτος 2006 σε 336 υπαλλήλους (εκ των οποίων 328 έχουν προγραμματιστεί για το 2006 και 8 επιπλέον θα προσληφθούν μόλις εγκριθεί ο διορθωτικός προϋπολογισμός από την αρμόδια για τον προϋπολογισμό αρχή). Η εκτίμηση αυτή βασίστηκε στο πρόγραμμα εργασίας της AESA για το 2006.

Η προτεινόμενη αύξηση του δυναμικού από 328 σε 336 υπαλλήλους υψηλής ειδίκευσης συνεπάγεται αύξηση του κονδυλίου μισθοδοσίας αλλά κυρίως αύξηση των εξόδων αποστολών.

Πριν τα τέλη του έτους 2006 ο Ευρωπαϊκός Οργανισμός Ασφάλειας της Αεροπορίας πρέπει να διαθέτει τα απαιτούμενα οικονομικά μέσα προκειμένου να εκτελέσει τα συμπληρωματικά σε σχέση με τα αρχικά προβλεφθέντα καθήκοντα. Για το σκοπό αυτό θα απαιτηθεί συμπληρωματικός προϋπολογισμός 1 114 000 ευρώ.

Οι αναγκαίες πιστώσεις θα αναληφθούν, στο πλαίσιο επαναδιάθεσης που θα πραγματοποιηθεί στο κονδύλιο του προϋπολογισμού του τομέα πολιτικής TREN, από τη γραμμή του προϋπολογισμού για την ασφάλεια των μεταφορών (06 02 03).

2.3. Ευρωπαϊκός Οργανισμός για τη διαχείριση της επιχειρησιακής συνεργασίας στα εξωτερικά σύνορα

Ο προϋπολογισμός του οργανισμού FRONTEX, όπως υποβλήθηκε από την Επιτροπή στο προσχέδιο του προϋπολογισμού 2006, εκπονήθηκε με βάση το νομοθετικό δημοσιονομικό δελτίο που συνοδεύει την πρόταση κανονισμού του Συμβουλίου για τη σύσταση του οργανισμού. Τα αιτηθέντα ποσά για τις δαπάνες λειτουργίας (τίτλοι 1 και 2) και τις επιχειρησιακές δαπάνες (τίτλος 3) ανέρχονται αντίστοιχα σε 2.314 εκατ. ευρώ και 7.440 εκατ. ευρώ, δηλαδή συνολικό ποσό 9.754 εκατ. ευρώ.

Κατά τη διάρκεια της διαδικασίας του προϋπολογισμού, με τροποποίηση του Κοινοβουλίου το ποσό του κονδυλίου του τίτλου 3 ανήλθε σε 9.440 εκατ. ευρώ. Η κοινοτική επιχορήγηση του οργανισμού για το 2006 ανέρχεται λοιπόν σε 11.754 εκατ. ευρώ. Ο αριθμός των θέσεων των εκτάκτων υπαλλήλων διατηρείται σε 17 όπως ορίζεται στο δημοσιονομικό δελτίο.

Κατά την τελευταία συνεδρίαση της 24ης Μαρτίου 2006, το διοικητικό συμβούλιο του οργανισμού FRONTEX έλαβε απόφαση για το νέο πίνακα προσωπικού βάσει του οποίου αναθεωρήθηκε ο προϋπολογισμός για το 2006.

Πρέπει να υπογραμμιστεί ότι οι δραστηριότητες του FRONTEX ξεκίνησαν το φθινόπωρο του 2005. Η προτεινόμενη αναθεώρηση βασίζεται λοιπόν στην προσφάτως αποκτηθείσα εμπειρία από τη λειτουργία του και ιδίως στην πληρέστερη γνώση του διοικητικού του περιβάλλοντος.

Στο πλαίσιο αυτό εκτιμήθηκε ότι οι δαπάνες λειτουργίας προβλέπεται να ανέλθουν σε 6,1 εκατ ευρώ και ότι απαιτούνται για το 2006 28 θέσεις εκτάκτων υπαλλήλων, αριθμός που αντιπροσωπεύει αύξηση κατά 11 θέσεις. Κατά συνέπεια, και για να μην αυξηθεί η κοινοτική επιχορήγηση, θα πρέπει να πραγματοποιηθεί μεταφορά πιστώσεων ύψους 3,786 εκατ. ευρώ από τον τίτλο 3 προς τους τίτλους 1 και 2.

Ο κύριος λόγος της αίτησης συμπληρωματικών πιστώσεων όσον αφορά τις δαπάνες λειτουργίας είναι η χαμηλότερη εκτίμηση των αναγκών σε προσωπικό για την ομαλή εκτέλεση των καθηκόντων του οργανισμού.

Χωρίς την τροποποίηση αυτή, ο οργανισμός δεν θα είναι σε θέση να εφαρμόσει την απαιτούμενη διοικητική στήριξη και τις δομές εσωτερικού ελέγχου ούτως ώστε να διασφαλιστεί η ορθή διαχείριση των δραστηριοτήτων του. Οι θέσεις των εκτάκτων υπαλλήλων (ήτοι 37% του συνολικού προσωπικού) θα διατεθούν αποκλειστικά στους τομείς της διαχείρισης και των διοικητικών καθηκόντων.

Κατά τον υπολογισμό των δαπανών για το προσωπικό λαμβάνεται υπόψη το γεγονός ότι οι προσλήψεις πραγματοποιούνται μόλις υπάρχουν διαθέσιμα κονδύλια κατά τη διάρκεια του έτους 2006. Στα πλαίσια αυτά δημοσιεύθηκαν στα τέλη Μαρτίου 14 κενές θέσεις εργασίας.

3. Τμήμα VIII Μέρος B (Ευρωπαίος Επόπτης Προστασίας Δεδομένων)

Το συνολικό ποσό του προϋπολογισμού για τον Ευρωπαίο Επόπτη Προστασίας Δεδομένων ανέρχεται για το 2006 σε 3 583 833 ευρώ. Περιλαμβάνει η γραμμή Β - 1 1 7 5 «έξοδα μετάφρασης και διερμηνείας» οι πιστώσεις της οποίας ανέρχονται σε 112 491 ευρώ. Το τελευταίο αυτό ποσό υπολογίστηκε με βάση τον αριθμό των μεταφράσεων που πραγματοποιήθηκαν το 2004 και στις αρχές του 2005, αριθμός που αυξήθηκε το δεύτερο εξάμηνο του 2005, σηματοδοτώντας έτσι μια αυξητική τάση..

Μετά τη συμφωνία διοικητικής συνεργασίας που υπεγράφη τον Ιούνιο του 2004 από τους γενικούς γραμματείς του Ευρωπαϊκού Κοινοβουλίου, του Συμβουλίου και της Επιτροπής καθώς και από τον Ευρωπαίο Επόπτη, οι μεταφράσεις πραγματοποιούνται από το Συμβούλιο. Τον Ιούλιο του 2005 υπεγράφη συμφωνία σε επίπεδο υπηρεσιών, προκειμένου να καθοριστούν οι πρακτικές λεπτομέρειες της συνεργασίας, ιδίως οι τιμές οι οποίες είναι αντίστοιχες με εκείνες που έχει ορίσει το Κέντρο Μετάφρασης του Λουξεμβούργου. Στη βάση αυτή και στο μέτρο που ο Επόπτης διασφαλίζει την προγραμματισμένη διαχείριση των αιτημάτων για μεταφράσεις, οι τιμές ανέρχονται σε 61,5 ευρώ ανά σελίδα. Ο Ευρωπαίος Επόπτης Προστασίας Δεδομένων καταβάλλει προσπάθεια να περιορίσει τον αριθμό των μεταφράσεων στο ελάχιστο αναγκαίο: μεταφράσεις σε δύο γλώσσες στο δικτυακό τόπο καθώς και της ενημερωτικής επιστολής, μεταφράσεις της ετήσιας έκθεσης στις 19 επίσημες γλώσσες, απαντήσεις στους πολίτες στη γλώσσα τους, μετάφραση των νομοθετικών γνωμών του Επόπτη σε 19 γλώσσες προκειμένου να δημοσιευθούν στην Επίσημη Εφημερίδα.

Το 2005, όταν υποβλήθηκε η πρόταση για το προσχέδιο προϋπολογισμού 2006, ο Ευρωπαίος Επόπτης Προστασίας Δεδομένων δεν είχε ακόμη συμπληρώσει δύο έτη άσκησης των καθηκόντων του. Ως νέο όργανο σε φάση ανάπτυξης, δεν του ήταν δυνατό να λάβει τις αποστάσεις που απαιτούνται προκειμένου να διατυπώσει προβλέψεις. Τη χρονική εκείνη στιγμή, η παραγωγή των εγγράφων ήταν ακόμη αρκετά περιορισμένη και ο Ευρωπαίος Επόπτης Προστασίας Δεδομένων, μη έχοντας ακόμη ολοκληρώσει έναν πλήρη επιχειρησιακό κύκλο, δε διέθετε ακόμη τα απαιτούμενα στοιχεία για πραγματοποίηση συγκρίσεων ώστε να καταρτίσει ένα προϋπολογισμό βασισμένο στην κτηθείσα εμπειρία.

Κατά το παρόν στάδιο, ο όγκος των προς μετάφραση εγγράφων μπορεί να εκτιμηθεί με αρκετή ακρίβεια, όπως και οι αντίστοιχες δαπάνες. Για το λόγο αυτό ζητήθηκε για το 2006 προσχέδιο διορθωτικού προϋπολογισμού βάσει του οποίου οι εγγεγραμμένες πιστώσεις στη γραμμή B- 1 1 7 5 «έξοδα μετάφρασης και διερμηνείας» θα αυξηθούν από 112 491 ευρώ σε 667 036 ευρώ το 2006.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονομικές προοπτικές Τομέας/υποτομέας | Δημοσιονομικές προοπτικές 2006 | Προϋπολογισμός 2006 περιλαμβανομένων ΠΔΠ 1* - 2 /2006 | ΠΔΠ 3/2006 | Προϋπολογισμός 2006 περιλαμβανομένων ΠΔΠ 1-3/2006 |

|ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ | |1. ΓΕΩΡΓΙΑ | | | | | | | | | |- Γεωργικές δαπάνες |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Αγροτική ανάπτυξη και μέτρα ενίσχυσης |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Σύνολο |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Περιθώριο | | |1 567 280 000 | | | |1 567 280 000 | | | 2. ΔΙΑΡΘΡΩΤΙΚΕΣ ΕΝΕΡΓΕΙΕΣ | | | | | | | | | |- Διαρθρωτικά ταμεία |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Ταμείο Συνοχής |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Σύνολο |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Περιθώριο | | |61 995 010 | | | |61 995 010 | | | 3. ΕΣΩΤΕΡΙΚΕΣ ΠΟΛΙΤΙΚΕΣ |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Περιθώρο | | |12 285 815 | | | |9 235 815 | | | 4. ΕΞΩΤΕΡΙΚΕΣ ΕΝΕΡΓΕΙΕΣ |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Περιθώριο | | |-275 000 000 | | | |-275 000 000 | | | 5. ΔΙΟΙΚΗΣΗ |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Περιθώριο | | |51 630 183 | | | | 51 075 638 | | | 6. ΑΠΟΘΕΜΑΤΙΚΑ |458 000 000 | |458 000 000 |458 000 000 | | |458 000 000 |458 000 000 | |- Αποθεματικό εγγυήσεων |p.m. | |229 000 000 |229 000 000 | | |229 000 000 |229 000 000 | |- Αποθεματικό για έκτακτες ενισχύσεις |p.m. | |229 000 000 |229 000 000 | | |229 000 000 |229 000 000 | | Περιθώριο | | |p.m. | | | |p.m. | | | 7. ΠΡΟΕΝΤΑΞΙΑΚΗ ΕΝΙΣΧΥΣΗ |3 566 000 000 | |2 572 159 038

|2 984 409 038

| | |2 572 159 038

|2 984 409 038

| | Περιθώριο | | | 1 085 400 000 | | | | 1 085 400 000 | | |8. ΑΝΤΙΣΤΑΘΜΙΣΕΙΣ |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Περιθώριο | | | 499 668 | | | | 499 668 | | | ΣΥΝΟΛΟ |123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Περιθώριο | | |2 504 090 676 |7 322 392 551 | | |2 500 486 131 |7 318 788 006 | | * Για το ΠΔΠ 1 το ποσό του Ταμείου Αλληλεγγύης της ΕΕ (ΤΑΕΕ) εγγράφεται υπεράνω των τομέων 3 και 7, όπως προβλέπεται στη διοργανική συμφωνία της 7ης Νοεμβρίου 2002 (ΕΕ C 283 της 20.11.2002).

[1] ΕΕ L 248 της 16.9.2002, σ. 1.

[2] ΕΕ L 246 της 20.7.2004, σ. 1.

[3] ΕΕ L 240 της 7.9.2002, σ. 1